**L2**

**IBRÁNY VÁROS ÖNKORMÁNYZATA KÉPVISELŐ TESTÜLETÉNEK**

**16/2018. (X.30.) önkormányzati rendelete**

**a gyermekek védelméről szóló 19/2015. (IX.25.) önkormányzati rendelet módosításáról**

Ibrány Város Képviselő-testülete a gyermekek védelméről és a gyámügyi igazgatásról szóló 1997.évi XXXI. törvény 29.§.(1) és (2) bekezdésében kapott felhatalmazása alapján, Magyarország alaptörvénye 32. cikkének (2) bekezdésében meghatározott feladatkörében eljárva a következőket rendeli el:

1.§

**A gyermekek védelméről szóló 19/2013.(IX.25.) önkormányzati rendelet (továbbiakban: Rendelet) 2..§ (1) bekezdésének helyébe a következő rendelkezés lép:**

” (1)      Ha a gyermeket gondozó család időszakosan önhibáján kívül létfenntartási gondokkal küzd, vagy létfenntartást veszélyeztető rendkívüli élethelyzetbe került rendkívüli települési támogatásban részesíthető. A támogatással kapcsolatos szabályokat, jogosultsági feltételeket és eljárási szabályokat az önkormányzat települési támogatásról szóló mindenkor hatályos rendelete határozza meg”

2.§

**A Rendelet 4.§ (2) bekezdése a következő új ca) és da) pontokkal egészül ki:**

*(2) A gyermekek napközbeni ellátása a településen*

*…………..*

„ ca) köznevelési megállapodás keretében az Ibrányi Református Egyházközség fenntartásában lévő Ibrányi Református Általános Iskola és Óvoda intézmény Árpád úti óvoda telephelyén lévő óvodában,”

………..

„ da) az Ibrányi Református Egyházközség fenntartásában lévő Ibrányi Református Általános Iskola és Óvoda intézmény Szegfű úti székhelyén lévő általános iskolai napköziben,”

3.§

**A Rendelet 5.§ (3) bekezdésének helyébe a következő rendelkezés lép:**

**„**(3) Az önkormányzat területén működő óvodákban a fenntartótól függetlenül a gyermekek mindegyike a gyermekétkeztetés során az intézményi térítési díj 100 %-ának megfelelő mértékű kedvezményben részesül”

4.§

Hatályát veszti a Rendelet 2.§ (2) és (3) bekezdése.

**5. §**

Ez a rendelet 2018. november 1. napján lép hatályba, és az azt követő napon egyidejűleg hatályát veszti.

Ibrány, 2018. október 29.

**Berencsi Béla Bakosiné Márton Mária**

**polgármester jegyző**